ਬਰੂਸੀਲੋਸਿਸ
ਬਰੂਸੀਲੋਸਿਸ ਪਸ਼ੂਆਂ ਤੋਂ ਮਨੁੱਖ ਨੂੰ ਲੱਗਣ ਵਾਲੀ ਮੁੱਖ ਬਿਮਾਰੀ ਹੈ ਅਤੇ ਲਗਭਗ 20 ਫ਼ੀਸਦੀ ਪਸ਼ੂ ਡਾਕਟਰ/ਫਾਰਮਾਸਿਸਟ ਇਸ ਬਿਮਾਰੀ ਨਾਲ ਪ੍ਰਭਾਵਿਤ ਹਨ। ਇਸ ਨੂੰ ਆਮ ਬੋਲੀ ਵਿੱਚ ਫਲ਼ ਸੁੱਟਣ ਵਾਲੀ ਬਿਮਾਰੀ ਆਖਦੇ ਹਨ। ਇਹ ਬਿਮਾਰੀ ਮਹੀਆਂ, ਗਾਈਆਂ, ਭੇਡਾਂ, ਬੱਕਰੀਆਂ, ਸੂਰੀਆਂ ਅਤੇ ਕੁੱਤੀਆਂ ਵਿੱਚ ਹੁੰਦੀ ਹੈ। ਬਰੂਸੀਲੋਸਿਸ ਵੱਡੇ ਡੇਅਰੀ ਫਾਰਮਾਂ ਲਈ ਸਰਾਪ ਬਣ ਚੁੱਕਾ ਹੈ। ਇਸ ਬਿਮਾਰੀ ਵਿੱਚ ਪਸ਼ੂ ਅਖੀਰਲੀ ਤਿਮਾਹੀ ਵਿੱਚ ਫਲ਼ ਸੁੱਟ ਘੱਤਦੇ ਹਨ, ਜ਼ੇਰ ਨਈਂ ਪੈਂਦੀ ਅਤੇ ਬੱਚੇਦਾਨੀ ਵਿੱਚ ਪਾਕ ਪੈ ਜਾਂਦੀ ਹੈ। ਆਮ ਤੌਰ 'ਤੇ ਵੇਖਿਆ ਗਿਆ ਹੈ ਕਿ ਪਸ਼ੂ 2-3 ਵੇਰਾਂ ਫਲ਼ ਸੁੱਟਣ ਮਗਰੋਂ ਫ਼ਲ ਸੁੱਟਣਾ ਬੰਦ ਕਰ ਘੱਤਦੇ ਹਨ ਪਰ ਜ਼ੇਰ ਪੈਣ ਵਿੱਚ ਔਕੜ ਆਉਂਦੀ ਹੈ ਅਤੇ ਫਾਰਮ ਦੇ ਦੂਸਰੇ ਗੱਭਣ ਪਸ਼ੂਆਂ ਲਈ ਖ਼ਤਰਾ ਬਣਿਆ ਰਹਿੰਦਾ ਹੈ।